open-index/open-wikipedia-markdown huggingface dataset:
Nancy Marchand

**Nancy Lou Marchand** (19. juuni 1928 Buffalo, New Yorgi osariik – 18. juuni 2000) oli ühe Kuldgloobuse ja nelja Emmyga pärjatud USA näitleja. 

Marchand oli eeskätt tuntud maffiaboss Tony Soprano ema Liviana USA draamasarjas "Sopranod". Selle rolli eest võitis ta Kuldgloobuse ja oli Emmy auhinnale nomineeritud 2000. aastal.

Osatäitmine 1970. aastate seriaalis "Lou Grant", kus kehastas proua Pynchonit, tõi talle neljal korral (1978, 1980, 1981 ja 1982) parima draamasarja naiskõrvalosatäitja Emmy. 

Marchandil oli pikk ja edukas näitlejakarjäär ka teatrilaval, sealhulgas Broadwayl. 1994. aastal oli ta Tony auhinnale nomineeritud rollide eest lavastustes "The White Liars" ja "Black Comedy".

## Välislingid
*
De Clérambault' sündroom

**De Clérambault' sündroom** ehk **erotomaania** on haruldane luululine häire, mille puhul inimene usub, et mõni teine isik, tavaliselt kõrgema sotsiaalse klassi esindaja, on temasse armunud. See on lembeluulu variant. 

Sündroom on saanud nime prantsuse psühhiaatri Gaëtan Gatian de Clérambault' (1872–1934) järgi, kes avaldas 1921. aastal sel teemal teadusteose "Les Psychoses Passionelles" ("Kirglikud psühhoosid").

## Ajalugu
Varajasi viiteid säärasele vaimuseisundile võib leida Hippokratese, Erasistratuse, Plutarchose ja Galenose töödest. Seda nähtust on esmamainitud psühhiaatriakirjanduses Jacques Ferrandi teadusteoses "Maladie d'amour ou Mélancolie érotique" ("Armastuse haigus või erootiline melanhoolia"). Kuni de Clérambault' sündroomi ja erotomaania mõistete kasutuselevõtuni nimetati seda *vanatüdrukupsühhoosiks*, *erootiliseks paranoiaks* või *erootiliseks enesetekitatud luuluks*. 

## Kaasaegne sündroom
Sündroomist mõjutatud inimesel on luululine uskumus, et teine inimene, tavaliselt kõrgemast sotsiaalsest klassist, on temasse salaja armunud. Kannataja võib ka uskuda, et see isik suhtleb temaga salaja selliste peente signaalide abil nagu keha asend, koduste esemete paigutus või muud näiliselt tühised märgid või teod (või kui kannataja tähelepanu all olev isik on meediategelane, siis erinevate vihjete kaudu meedias). Tavaliselt on kannataja ja tema luulus esineva isiku vahel olnud vaid põgus kontakt või puudub see üldse. Kannataja usub tihti, et väljamõeldud suhte on algatanud mitte kannataja ise, vaid tema luulu objekt.

Sageli on erotomaanilised luulud üheks skisofreenia sümptomiks. 

Vahel võib luulude objekti reaalselt mitte eksisteerida, kuid üldjuhul on objektideks siiski avaliku elu tegelased, näiteks populaarsed lauljad, näitlejad või poliitikud.

Erotomaaniat peetakse ekslikult üheks põhiliseks jälitamise ja ahistamise (*stalking*) põhjuseks .

John Hickley juuniori atentaat Ronald Reaganile oli põhjustatud erotomaanilisest luulust, et presidendi mõrvamise järel näitab näitleja Jodie Foster avalikult oma armastust tema vastu.
Karl Barth

**Karl Barth** (10. mai 1886 Basel – 10. detsember 1968 Basel) oli mõjukas Šveitsi teoloog.

## Teosed
*"Dogmaatika"

## Tunnustus
* 1963 Sonningi auhind
Morro Castle

**Morro Castle** oli reisilaev, mis lasti vette 5. märtsil 1930 Virginia osariigis Newport Newsi laevatehases.

Laeval puhkes 8. septembril 1934 ränk tulekahju, mida ei suudetud kustutada. Tulekahju käigus hukkus 137 reisijat ja meeskonnaliiget. Tuli lõõmas kaks päeva.
Ignatios Antiookiast

**Ignatios** oli Antiookia piiskop, kes suri Roomas märtrisurma 117 (?). 

Kirjutab reisil  Ephesuse, Magnesia, Rooma, Philadelphia, Smyrna, Tralleisi kogudustele ning piiskop Polykarposele. Antignostiline. Rõhutab piiskopiametit. Kõneleb esimesena "katoolsest kirikust" (*ekklesia katholike*). Armulaud on tal "surematuse rohi" (*pharmakon tes athanasias*). Otsib teadlikult martüüriumi.
Polykarpos

**Smyrna Polykarpos** (69–155) oli kristlik piiskop Smyrnas (İzmir tänapäeva Türgis) 2. sajandil.  

Ta suri 86-aastaselt märtrina. Teda pussitati pärast seda, kui teda ei õnnestunud põletada. Nii katoliiklased kui ka õigeusklikud tunnistavad teda pühakuna. Pärimus räägib, et ta olevat olnud Johannese jünger. Apostel Johanneseks on enamasti peetud Johannest, Sebedeuse poega, neljanda evangeeliumi autorit, nagu väitis Caesarea Eusebius.  

Ta külastas piiskop Anicetust Roomas ja kirjutas kirja kogudusele Philippis. 

Teda on peetud kõrvavalu ja düsenteeria vastu abi andvaks pühakuks. Tema mälestuspäev on 23. veebruaril.
Bulla

**Bulla** (ladina 'kapsel') on üriku külge kinnitatud metallist pitser. Bulla võib tähendada ka pitseriga ürikut.

Bullade kogumit nimetatakse bullaariumiks.

1. metallpitseri hoiukapsel, 2. üriku külge kinnitatud metallist pitser, 3. metallpitseriga ürik. Tuntuimad on paavsti ladinakeelsed läkitused, mis kehtestasid dogmasid, kuulutasid pühakuks, asutasid ordusid.
Eukleidese teoreem

**Eukleidese teoreem** on teoreem täisnurkse kolmnurga lahendamiseks. Teoreem väidab, et täisnurkse kolmnurga kaatet on hüpotenuusi ja hüpotenuusil võetud selle kaateti projektsiooni keskmine võrdeline. 

## Teoreemi selgituseks

Tähistame täisnurkse kolmnurga kaatetid tähtedega a ja b ning hüpotenuusi tähega c. Hüpotenuusi aluseks võttes tõmbame kolmnurgale kõrguse. Kõrgusest ühele poole jääb nüüd kaateti a projektsioon mille tähistame p. Kõrgusest teisele poole jääb kaateti b projektsioon, mille tähiseks võtame q. Kehtivad seosed a2=cp ; b2=cq.

## Vaata ka
*Eukleides
*Pythagorase teoreem
Polünoomi nullkoht

Ühe muutuja polünoomi **nullkoht** ehk **juur** on muutuja väärtus, mille korral  polünoomi väärtus on 0. Polünoomi nullkohad on vastava algebralise võrrandi lahendid.

Igal *n*-inda astme polünoomil võib olla maksimaalselt *n* reaalarvulist nullkohta. 

Arv c on polünoomi f k-kordne juur parajasti siis, kui f jagub polünoomiga (x-c)^k ning ei jagu polünoomiga (x-c)^{k+1}.

Algebra põhiteoreem väidab, et igal *n*-inda astme polünoomil leidub kordsust arvestades täpselt *n* kompleksarvulist juurt.

## Mõiste selgitus

Näiteks polünoomi 3x+9 polünoomi juurte leidmiseks tuleb lahendada võrrand 3x+9 = 0. Selle ainus lahend on x = -3, sest 3(-3) + 9 = -9 + 9 = 0. Järelikult on polünoomi 3x + 9 ainus nullkoht -3. Geomeetriliselt saame öelda, et sirge y = 3x + 9 lõikab <math>x</math>-telge punktis (-3, 0).
Jacques Necker

**Jacques Necker** [ne´keer] (30. september 1732 Genf – 9. aprill 1804 Genf) oli Šveitsi päritolu pankur, kes oli Louis XVI alluvuses Prantsusmaa rahandusminister.

## Elulugu

Necker saavutas edu pangaametnikuna ning teenis tänu osavale kauplemisele märkimisväärse varanduse. 1750. aastal asus ta tööle panga Pariisi kontoris.

1764. aastal abiellus ta Suzanne Curchod'ga. Nende tütar Anne Louise Germaine de Staël sai tuntuks avaliku elu tegelase ja kirjanikuna.

1760. aastatel kuulus Necker ka Prantsuse Ida-India Kompanii direktorite nõukokku. Samuti andis ta laene Prantsuse valitsusele.

Prantsusmaa oli sügavalt võlgades ning varasemad radikaalsed reformiplaanid oli aadli vastuseisu tõttu läbi kukkunud. Selles olukorras asus Necker 1777. aastal juhtima riigi rahandust. Ta püüdis läbi viia reforme ning pidas ennekõike oluliseks kokkuhoidu. Kui seda ei õnnestunud saavutada, hoidis ta Prantsusmaa majandust vee peal pikaajaliste laenudega, mida ta tänu oma laialdasele tutvusringkonnale hõlpsalt sai. 1781. aastal avaldas ta trükis riigieelarve, lootes, et see paneb valitsevaid ringkondi mõtlema, kuidas olukorda parandada, kuid selle asemel tekitas see skandaali, mille järel sunniti Necker ametist lahkuma. 

1788. aastal oli Prantsusmaa majanduslik olukord veel enam halvenenud ning Necker kutsuti taas ametisse. Kui aga Louis XVI järgmise aasta juuli alguses Neckeri vallandas ning püüdis luua tagurlikuks peetavat valitsust, siis algasid nii Pariisis kui ka mitmel pool mujal rahvarahutused ning selle kulminatsiooniks kujunes Bastille kindlusvangla vallutamine. Necker pandi taas ametisse. Samas ei õnnestunud tal olukorda parandada ning ta lahkus peagi tugevalt kannatada saanud mainega.

## Välislingid
Friedrich Daniel Ernst Schleiermacher

**Friedrich Daniel Ernst Schleiermacher** (21. november 1768 – 12. veebruar 1834) oli saksa teoloog ja filosoof. Teda peetakse 19. sajandi teoloogia isaks.  

Ta isa ja vanaisa olid pastorid. Schleiermacher sai hernhuutliku kasvatuse, ent ta pöördus sellest varsti ära, minnes isaga riidu. Õppis Halles filosoofiat ja teoloogiat. Seejärel sai ta pastoriks Berliinis. Vanaduses pöördus hernhuutluse juurde tagasi.  

Aastal 1799 ilmus teos "Religioonist. Kõned selle haritud põlgajaile" (tuntud ka kui "Kõned religioonist"). Teoses oli 5 peatükki.

*Esimene peatükk sedastas, et religioon on omaette nähtus inimese vaimuelus. Usk pole mõtlemine ega tegutsemine, filosoofia ega käsud-keelud, vaid midagi muud.
*Teises peatükis ütles Schleiermacher, et religioon on kõiksuse (universumi) vaatlemine, mitte moraalile või metafüüsikale pühendumine.
*Kolmandas peatükis seadis Schleiermacher kahtluse alla valgustuse ja religioonipedagoogika. Religiooni ei saa õpetada.
*Neljandas peatükis avaldas ta oma arusaama kirikust. Nõudis kiriku ja riigi lahutamist. Usk peab olema vabatahtlik.
*Viiendas peatükis rääkis religioonidest. Vastandas positiivseid religioone "loomulikule", mõistuse religioonile. Üldist religiooni pole olemas. Jeesust peab mõistma, et teda uskuda, pärast seda ei ole aga Uut Testamenti üleüldse vaja. Kristlus on täiuslik religioon, kuna ta on kõigi, ka enese suhtes kriitiline.

Pärast raamatu avaldamist sai Schleiermacher tuntuks ja jätkas kirjutamist. Õpetas ka ülikoolis.

Schleiermacheriga sai teoloogia uue teadusteoreetilise aluse kui praktiline teadus; teoloogia uurib samade eelduste teisi aspekte, eesmärgiks kiriku õige juhtimine. Teoloogia jaguneb: 

*praktiline teoloogia (kuidas olla pastor), mis toetub ajaloolisele;
*ajalooline teoloogia (kehtiv õpetus ja selleni jõudmine);
*filosoofiline teoloogia (kristluse teooria).

Schleiermacher uskus, et kristlusel ja religioonil on tuum, olemus: "absoluutse sõltuvuse tunne".
Pärsia kirjandus

**Pärsia kirjandus** on pärsia keeles kirjutatud kirjandus. 

## Pärsia kirjanikke
*Abū Nuwās
*Bozorg ‘Alavī
*Rojā Chamankār
*Farīd ud-Dīn ‘Aţţār
*Ḩāfez̧
*Maryam Heydarzādeh
*Mahsatī
*Muhammad Iqbal
*’Omar Khayyām
*Kamāl Khojandī
*Jalāl-ad-Dīn Rūmī
*Mehdī Saḩābī
Kumer hulknurk

**Kumer hulknurk** on tasandiline hulknurk, mis jääb igast oma küljest või selle pikendusest ühele poole, see tähendab, et ükski ta sisenurk ei ole suurem kui 180&deg;.

Kumer hulknurk on hulknurk, mis on tasandil kumer hulk.
Kroon

**Kroon** on võrukujuline vääriskividega kaunistatud väärismetallist peaehe, mis tähistab monarhi võimu. Kroon on diadeemi edasiarendus. **Krooniks** nimetatakse ka krooni imitatsiooni, millel on sarnane sümboolne funktsioon nagu monarhikroonil.   

**Krooniks** nimetatakse ka krooni kujutist sümbolina.

Paavsti krooni nimetatakse tiaaraks.

## Vaata ka
*Diadeem
*Aadlikroon
*Votiivkroon

## Välislingid
Paul Tillich

**Paul Johannes Tillich** (20. august 1886 Starzeddel, Saksamaa – 22. oktoober 1965 Chicago USA) oli saksa-ameerika teoloog ja kristlik eksistentsiaalne filosoof. Karl Barthi kõrval loetakse teda 20. sajandi mõjukamate protestantlike teoloogide sekka. 

Eestis tegutseb Paul Tillichi Selts.

## Teosed eesti keeles
### Raamatud
* "Religioossed kõned" (*Religiöse Reden*). Tõlkinud Kalle Kasemaa, Vallo Ehasalu, Arne Hiob, Ursula Vent ja Jaan Lahe. Tartu: Johannes Esto Ühing, 2009, 428 lk
* "Julgus olla" (*The Courage to Be*). Tõlkinud Anu Põldsam, järelsõna Anne Kull. (Sari "Avatud Eesti raamat".) Tartu: Tartu Ülikooli Kirjastus, 2021. 192 lk

### Artiklid ajakirjades
* "Kuidas on teadus viimase sajandi jooksul muutnud inimese enesemõistmist". Tõlkinud ja järelsõna Kalle Kasemaa – Akadeemia 1989, nr 1, lk 151–161
* "Humaansus ja religioon". Hamburgi Goethe-auhinna kõne 1. juulil 1958. Tõlkinud Mart Kivimäe – Looming 1990, nr 12, 1674–1679
* "Inimene kristluses ja marksismis". Tõlkinud Elmar Salumaa – Akadeemia 1991, nr 8, lk 1609–1627
* "Kristlik inimesepilt". Tõlkinud Mart Kivimäe – Looming 1991, nr 11, lk 1566–1568
* "Jumala tõelisus". Tõlkinud Jaan Lahe – Akadeemia 2008, nr 4, lk 820–866
* "Eksistents ja Kristuse ootus". Tõlkinud Jaan Lahe – Akadeemia 2009, nr 12, lk 2237–2267
* "Usulise keele olemus". Tõlkinud Jaan Lahe – Akadeemia 2020, nr 1, lk 115–126

## Kirjandus
* Stanley J. Grenz ja Roger E. Olson, "XX sajandi teoloogia". Tõlkinud Aldo Randmaa. Kristlik Kirjastusselts Logos, Tallinn 2002, lk 164–187
* Arne Hiob, "Uusaja kristlikud mõtlejad". Johannes Esto Ühing, Tartu 2008
* Mart Kivimäe "Paul Tillichist", Looming, 12-1990, 1680-1691

## Välislingid
* Paul Tillich'i Selts Eestis
* Paul Tillich, teose "Süstemaatiline teoloogia" konspekt
* Heinz Zahrnt, "Protestantlik printsiip". Tõlkinud Jaan Lahe (Eesti Kirik 27. 10. 2006); samas ka tõlkija saatesõna
* Vallo Ehasalu, Paul Tillich – kristluse kaitsja – Eesti Kirik 11. 11. 2009, lk 6
Elizabeth Fry

**Elizabeth Fry** (neiupõlvenimi **Gurney**; 21. mai 1780 – 12. oktoober 1845) oli inglise vanglareformija ja heategija. 

Kuna teda toetas valitsev monarh, muudeti Fry eestvõttel vangide elu seaduslikult humaansemaks.

Teda on kujutatud aastatel 2001–2016 trükitud Suurbritannia viienaelasel rahatähel.
 
## Elulugu
Elizabeth sündis kveekerist rikka pankuri perekonnas.

1800. aastal abiellus ta kaupmees Joseph Fryga.

## Välislingid
Kroon (rahaühik)

**Kroon** on rahaühik, mis on kasutusel järgmistes riikides:

Kroon on varem olnud kasutusel järgmistes riikides:

Kui otsitavat rahaühikut siin nimekirjas ei ole, siis vaata palun rahaühikute loendit.
Kroon (täpsustus)

"**Kroon**" on mitmetähenduslik sõna. 

***[[Kroon]]** on monarhi võimu sümboliseeriv võrukujuline väärismetallist peaehe, selle imitatsioon, mida kasutatakse sümbolina, või selle kujutis sümbolina.
***[[Kroon (institutsioon)|Kroon]]** on monarhi institutsioon (Briti kroon).
 ***[[Kroon (valtsus)|Kroon]]** on monarhist ja ministritest koosnev valitsus.
***[[Kroon (rahaühik)|Kroon]]** on rahaühik. 
***Kroon** on puu **[[võra]]**.
***Kroon** ehk **[[õiekroon]]** on õiekatte osa, mille moodustavad kroonlehed.
***Kroon** ehk **[[hambakroon]]** on hamba ots. 
***[[Päikese kroon]]** on Päikese atmosfääri välisosa, mille sära jääb täieliku päikesevarjutuse ajal nähtavaks.
***[[Kroon (laeehe)|Kroon]]** on taimevartest laekaunistus.
***[[Kroon (telesari)|Kroon]]** ehk "The Crown" on 2016. aastal esilinastunud Briti teleseriaal.
***[[Kroon (perekonnanimi)|Kroon]]**, perekonnanimi.
Jacques Gaillot

**Jacques Jean Edmond Georges Gaillot** (11. september 1935 – 12. aprill 2023) oli Prantsuse vaimulik, ajaloolise Partenia diötseesi titulaarpiiskop.

## Kirjandus
*Christophe Wargny: *Die Welt schreit auf, die Kirche flüstert. Jacques Gaillot, ein Bischof fordert heraus*. Herder, Freiburg 1993, ISBN 978-3451230752 (de)
*Christophe Wargny: *Jacques Gaillot : Biographie*, Syros, 1.4.1995, ISBN 978-2841461899 (fr)
*Jean-Marie Muller: *Guy Riobé, Jacques Gaillot : Portraits croisés*. Desclée de Brouwer, 1.5.1996, ISBN 978-2220038018 (fr)
*Pierre Pierrard: *A nous la parole : Partenia, dix ans*. Harmattan 17.10.2012, Kindle Edition, ASIN B00814BKFQ (fr)
Saugeais' Vabariik

**Saugeais' Vabariik** (prantsuse keeles *La République du Saugeais*) on mikronatsioon Ida-Prantsusmaal Doubs' departemangus.
New Yorgi moodsa kunsti muuseum

**New Yorgi moodsa kunsti muuseum** (inglise keeles *Museum of Modern Art* ehk **MoMA**) on 1929. aastal New Yorgis asutatud ja täielikult moodsale kunsti teemaline muuseum. Külastajatele avati muuseum 7. novembril 1929.

Üks muuseumi asutajaid oli Abby Aldrich Rockefeller.

Tänapäeval on muuseum üks maailma tähtsamaid ja kuulsamaid 20. sajandi kunsti eksponeerivaid muuseume.

## Kogu
Muuseumis asub üle 172 000 kunstiteose, sealhulgas 22 000 filmi.

### Maalikunst
Muuseumis asuvad teiste hulgas järgmised tuntud teosed:
*"Tähistaevas", Vincent van Gogh 1889
*"Unenägu", Henri Rousseau 1910
*"Avignoni neiud", Pablo Picasso 1907
*"Mälu püsivus" ("Voolavad kellad"), Salvador Dalí 1931
*"Campbelli supipurgid", Andy Warhol, 1962
*"Broadway Boogie Woogie", Piet Mondrian 1942–1943
*"Vesirooside" triptühhon, Claude Monet 1920
*"Tants", Henri Matisse 1909

Pilt:Le Grand Baigneur, par Paul Cézanne, Yorck.jpg|Paul Cézanne "Supleja" 1885–1887
Pilt:VanGogh-starry night ballance1.jpg|Vincent van Gogh "Tähistaevas" 1889
Pilt:Henri Rousseau 005.jpg|Henri Rousseau "Unenägu" 1909
Pilt:Hope2-Klimt.jpg|Gustav Klimt "Lootus II" 1907–1908
Pilt:Paul Gauguin - Te aa no areois - Google Art Project.jpg|Paul Gauguin "Te aa no areois" ("Areoi seeme") 1892


### Arhitektuur ja disain
1932. aastal lisati MoMA juurde ka arhitektuuri ja disaini osakond. Tänaseks kuulub sellesse kogusse 28 000 teost, sh mudelid, joonistused ja fotod. Kogus on näiteks Ludwig Mies van der Rohe, Frank Lloyd Wright, Charles ja Ray Eames ja Isamu Noguchi töid.

2012. aastal lisas osakond oma kogusse 14 videomängu, et juhtida tähelepanu neis sisalduvatele disainielementidele. Kogusse võetud mängudeks oli "Pac-Man" (1980), "Tetris" (1984), "Another World" (1991), "Myst" (1993), "SimCity 2000" (1994), "Vib-Ribbon" (1999), "The Sims" (2000), "Katamari Damacy" (2004), "Eve Online" (2003), "Dwarf Fortress" (2006), "Portal" (2007), "flOw" (2006), "Passage" (2008) ja "Canabalt" (2009). 28. juunil 2013 lisati juurde veel mängukonsool Magnavox Odyssey (1972), "Pong" (1972), "Space Invaders" (1987), "Asteroids" (1979), "Tempest" (1981), "Yars' Revenge" (1982) ja "Minecraft" (2011).

## Viited

## Välislingid

*Muuseumi koduleht
Flaschenhalsi vabariik

**Flaschenhalsi vabariik** (saksa keeles *Freistaat Flaschenhals*, sõna-sõnalt *pudelikaela vabariik*) oli lühiealine riiklik moodustis Saksamaal aastail 1919–1923.

Riik tekkis Prantsusmaa ja USA okupatsioonitsoonide vahelisele pudelikaela kujuga alale, mis oli Saksamaa ülejäänud territooriumist ära lõigatud.
Greg Grunberg

**Gregory Phillip Grunberg** (sündinud 11. juulil 1966 Los Angeleses  Californias) on USA näitleja. 

Ta on tuntud eelkõige  Sean Blumbergi rolliga seriaalist "Felicity" (1998–2002) ja Eric Weissi osatäitjana aastatel 2001–2006 toodetud telesarjas "Alias". Mõlema sarja autor on tema sõber J. J. Abrams.

Aastatel 2006–2010 kehastas ta teiste inimeste mõtteid lugevat endist politseiniku Matt Parkmani teleseriaalis "Heroes".

## Välislingid
*
Lucian Pulvermacher

**Lucian Pulvermacher** (ilmalik nimi **Earl Pulvermacher**; 20. aprill 1918 – 30. november 2009) oli katoliku preester, alates oktoobrist 1998 vastupaavst **Pius XIII** nime all.

Vaimuliku nime Lucian võttis ta 1942 kaputsiinide ordusse astumisel.
David Bawden

**David Allen Bawden** (22. september 1959 – 2. august 2022) oli Ameerika Ühendriikide kodanik, vastupaavst **Miikael I** (inglispäraselt *Michael I*) nime all 16. juulist 1990 kuni 2. augustini 2022.

Ta valiti paavstiks kuueliikmelise konklaavi poolt, kuhu kuulus ka tema ise ja ta vanemad. Ta pole kunagi olnud preester ja pole ka ühtegi missat pidanud.
Hayden Panettiere

**Hayden Lesley Panettiere** [pænɪtiˈɛr] (sündinud 21. augustil 1989 Palisadesis New Yorgi osariigis) on USA näitleja ja laulja.

Hayden sündis tuletõrjepealiku Alan Panettiere ja endise seebiooperite näitleja Lesley Vogeli vanema lapsena. Tal on 1994. aastal sündinud vend Jansen Panettiere, kes on samuti näitleja. Perekond on itaalia päritolu ja sõna *panettiere* tähendab itaalia keeles pagarit.

Panettiere õppis kohalikus keskkoolis, aga alates 9. klassist oli ta koduõppel. Pärast keskkooli lõpetamist ei astunud ta kõrgkooli, vaid keskendus näitlemisele.

Aastail 2007–2008 käis Panettiere Milo Ventimigliaga, kellega ta mängis koos samas teleseriaalis. Hiljem käis ta poksi raskekaalu maailmameistri Volodõmõr Klõtškoga. 12. mail 2011 teatas ta, et on suhte Klõtškoga lõpetanud. Nad ei läinud teineteisega tülli, kuid nende suhe oli kaugsuhe ja seda ei olnud kummagi suure hulga töö tõttu lihtne hoida. 2013. aasta oktoobris anti teada aga tema kihlusest Klõtškoga. 2014. aasta augustis teatas Panettiere, et on lapseootel.

Hayden tegeleb ka heategevusega. Ta osales heategevuskampaanias "Päästke vaalad", et lõpetada vaalapüük. Ta on pannud heategevuseks oma riideid müüki.

## Näitlejakarjäär

Esimest korda esines ta televisioonis 11 kuu vanuselt mänge ja mänguasju tootva ettevõtte Playskool reklaamis.

Tema näitlejakarjäär algas osatäitmisetega seebiooperites "One Life to Live" (1994–1997) ja "Guiding Light" (1997–2000). Neist viimases haigestus tema kehastatav tegelane verevähki, aga paranes lõpuks. Leukeemia ja Lümfoomi Ühing andis talle eriauhinna tähelepanu juhtimise eest sellele haigusele.

Filminäitlejana sai ta tuntuks Jerry Bruckheimeri produtseeritud filmiga "Titaanid", 2000). Seejärel mängis ta Ally McBeali tütart Maddiet teleseriaalis "Ally McBeal" (2001–02) ja Jessicat sarjas "Malcolm in the Middle" (2003–2005). Alates 2006. aasta sügisest kehastab ta Claire Bennetit telesarjas "Kangelased".

1998. aastal luges ta ühe putuka teksti animafilmis "Putukalugu". Kui see film ilmus audioraamatuna, nimetati ta selle filmiga noore näitleja auhinna kandidaadiks.

Panettiere'i kõige tuntum roll on sarjas "Kangelased". Seal mängib ta Claire Bennetit, kellel on üleloomulik regenereerumisvõime. Selle rolli eest nimetati ta 2007–2010 igal aastal Saturni auhinna kandidaadiks teleseriaali naiskõrvalosatäitja kategoorias ja esimesel korral ta ka võitis selle auhinna. Teismeliste valiku auhinna kandidaadiks nimetati ta 2007 läbimurde ja draamanäitleja kategoorias ning ta võitis neist viimase. 2008 ja 2009 pälvis ta teismeliste valiku auhinna seiklusfilmi naisnäitleja kategoorias.

## Laulmine

Tema esimene singel "Wake Up Call" ilmus digitaalsel kujul 5. augustil 2008.

## Filme

## Viited


## Välislingid

* Näitleja MySpace Music profile
*
Seitsmes ristisõda

**Seitsmes ristisõda** toimus 1248–1254. Eestvedaja paavst Innocentius IV ja Prantsusmaa kuningas Louis IX Püha.
Sõja sihiks Egiptus. Ettevõtmine nurjus.

Seitsmes ristisõja eel oli käimas laiaulatuslik konflikt paavst Innocentius IV ja Püha Rooma (Saksa-Rooma) keisri Friedrich II vahel ning Inglismaa kuninga, Iirimaa lord ja Akvitaania hertsog 1216–1272 Henry III polnud oma suurima rivaali abistamisest huvitatud, kujuneski sellest vaid prantslaste üritus. 

Sõda algas Prantsusmaa kuningas Louis IX Püha'le edukalt, ta vallutas Damietta linna Niiluse suudmes, kuid hiljem takerdusid ta väed lõuna pool jõe soodesse ning kuningas ise langes vangi. Pärast pikki läbirääkimisi vabastati ta Damietta ning suure rahasumma loovutamise hinnaga ning järgnevalt suundus ta Palestiinasse, kus asusid Jeruusalemma kuningriigi jäänukid, kristlaste hertsogi- ja krahviriigid. Seal viibis Louis 4 aastat (1250–1254), lüües tagasi moslemite rünnakud ning kindlustades linnu. 

Jeruusalemma vallutada tal siiski ei õnnestunud.
Evelin Võigemast

**Evelin Võigemast** (2005. aastani **Evelin Pang**; sündinud 22. mail 1980 Tallinnas) on eesti näitleja.

Ta on õppinud Tallinna 21. Keskkoolis ja lõpetanud Tallinna 49. Keskkooli. Ta on lõpetanud ka Tallinna Lastemuusikakooli klaveri erialal.

Näitlejahariduse sai ta Eesti Muusikaakadeemia Kõrgemas Lavakunstikoolis (XX lend; 1998–2002, kursuse juhendaja oli Elmo Nüganen).

2002. aastast töötab ta näitlejana Tallinna Linnateatris.

2013. aasta kevadel osales Võigemast TV3 telesaates "Su nägu kõlab tuttavalt" ja võitis selle esimese hooaja. Lisaks sellele valisid kohtunikud tema Edith Piafi kehastamise oma lemmikuks, sest etteaste jättis neile saatesarja jooksul kõige sügavama mulje.

## Rollid Linnateatris

* Esitaja – Eesti teatri laulud, 2005 
* Laulja – "Tallinna Linnateater laulab. Õnnelik õhtu", 2010

## Rollid mujal
### Teatrilavastused

### Filmid ja telesarjad

### Filmid

### Telesarjad

## Muusika
* "... (album)" (debüütalbum, 2009)

## Tunnustus
* 2005 Elmari raadio kuulajate antav Eesti noore näitleja preemia
* 2005 AS ESPAK näitlejapreemia
* 2006 Publikupreemia – parim näitleja
* 2007 Kultuurkapitali näitekunsti sihtkapitali preemia 30 000 krooni parima naiskõrvalosa eest ("Karin. Indrek. Tõde ja õigus. 4." – Tiina. Tallinna Linnateater)
* 2007 Eesti Teatriliidu naiskõrvalosatäitja auhind
* 2009 Publikupreemia – parim näitleja
* 2009 Eesti Päevalehe preemia
* 2013 AS ESPAK näitlejapreemia
* 2013 Kroonika Aasta meelelahutaja preemia
* 2013 Parima naispeaosatäitja preemia Balti Teatri Festivalil Kaunases
* 2013 Linnateatri kolleegipreemia – parim naisosatäitja – Ophelia rolli eest lavastuses "Hamlet"
* 2017 AS ESPAK näitlejapreemia 
* 2017 Tallinna Linnateatri kolleegipreemia parimale naisosatäitjale (Emma rolli eest lavastuses "Inimesed, kohad ja asjad")
* 2020 Leida Rammo Linnateatri fondi stipendium
* 2021 AS ESPAK näitlejapreemia
* 2021 Tallinna Linnateatri kolleegipreemia parimale naisosatäitjale (Naise rolli eest lavastuses „Inimese hääl“ ja Marina rolli eest lavastuses "Õed")
* 2021 Tallinna Linnateatri publiku lemmiknäitleja preemia
* 2023 ABC Motorsi näitlejapreemia
* 2024 Eesti filmi ja teleauhind – parim naisnäitleja sarjas ("Elu võimalikkusest maal")

## Isiklikku
Tema vanavanaisad on Artur Hüüs ja Eduard Taska.

Ta abiellus 29. juulil 2005 kursusekaaslase ja Tallinna Linnateatri näitleja Priit Võigemastiga. Neil on tütar Loviise (sündinud 2007) ja poeg Lennart (sündinud 2009). Alates 2011. aastast on Evelini näitlejanimi Evelin Võigemast. 29. detsembril 2016 kinnitas Priit Võigemast, et paar on otsustanud abielu lahutada.

Alates 2023. aastast on tema elukaaslane muusik Jonas Kaarnamets.

## Viited

## Välislingid

* Tutvustus Linnateatri kodulehel
* Tiiu Laks, "Evelin Pang – mitu ühes" EPL Laupäev, 17. mai 2008
* Margus Mikomägi. Evelin Pang: Küpsemine on mõnus Maaleht, 12. november 2009
*
Narcís Monturiol i Estarriol

**Narcís Monturiol i Estarriol** (; 28. september 1819 – 6. september 1885) oli katalaani leidur.

Ta konstrueeris allveelaeva Ictineo II.
Vivien Leigh

**Vivien Leigh** (sündinud **Vivian Mary Hartley**, 5. november 1913 Indias Darjeelingis – 8. juuli 1967 Londonis) oli inglise näitleja.

Vivien oli ainus laps peres. Tema isa Ernest Hartley oli Suurbritannia ratsaväe ohvitser. Ema Gertrude Mary Robinson Yackjee (1888–1972) oli iirlane ja katoliiklane. Vanemad abiellusid 1912 Londonis.

20. detsembril 1932 abiellus ta kohtuadvokaat Herbert Leigh Holmaniga, kes oli temast 13 aastat vanem. Abielust sündis 12. oktoobril 1933 tütar Suzanne. Abielu lahutati 1940, kuid nad jäid teineteisele lähedasteks kuni Vivieni surmani.

1934. aastal tegi ta näitlejadebüüdi filmis "Things Are Looking Up". Esinejanime muutis ta oma agendi John Gliddoni soovitusel, kes arvas, et Vivian Holman ei ole näitlejatarile sobiv nimi. Vaatajaskonda võlus enim Leigh' ilu ja sageli ei võetud teda kui näitlejat tõsiselt.

1940. aastal naitus ta Laurence Olivier'ga. 1960 nende abielu lahutati. 1947 löödi Olivier rüütliks ja ta on kõige noorem nendest, kes on oma teenete eest näitlejana rüütliks löödud. Sellest ajast kandis Leigh tiitlit Vivien Leigh, leedi Olivier, ning seda jäi ta kandma ka pärast lahutust.

Leigh'd vaevas bipolaarne häire, mistõttu temaga oli raske töötada. 1940. aastate keskel diagnoositi tal tuberkuloos. Viimastel eluaastatel astus ta harva üles filmides ja teatris, suri tuberkuloosi.

## Tunnustus

1939 mängis Leigh filmis "Tuulest viidud" naispeaosatäitjat Scarlett O'Harat. Selle rolli eest võitis ta samal aastal parima naisnäitleja Oscari. See film teenis kokku 13 Oscari nominatsiooni, millest võitis 8.

1951 mängis Leigh filmis "Tramm nimega Iha" naispeaosatäitjat Blanche DuBois'd. See film nimetati 12 Oscari kandidaadiks ja võitis neist 4, sealhulgas Leigh parima naisnäitleja oma. Sama rolli eest pälvis ta Veneetsia filmifestivalil parimale naisnäitlejale mõeldud Volpi karika ning BAFTA auhinna parima naisnäitleja kategoorias (1952 oli üldse esimene kord, kus see auhind välja jagati). Veel nimetati ta Kuldgloobuse kandidaadiks draamanäitlejatari kategoorias, kuid ei võitnud.

1963 esines ta muusikalis "Seltsimees", mis oli valminud samanimelise 1937. aasta filmi põhjal. Leigh pälvis selle eest parimatele teatrinäitlejatele mõeldud Tony auhinna naispeaosatäitja kategoorias muusikalis.

## Filme
*1934 "Things Are Looking Up"
*1935 "The Village Squire"
*1937 "Tuli Inglismaa kohal"
*1939 "Tuulest viidud"
*1940 "Waterloo sild"
*1941 "That Hamilton Woman"
*1948 "Anna Karenina"
*1951 "Tramm nimega Iha"
*1955 "The Deep Blue Sea"
*1961 "The Roman Spring of Mrs. Stone"
*1965 "Narride laev"

## Välislingid

*
Viies ristisõda

**Viies ristisõda** aastatel 1217–1221 oli kristlaste järjekordne katse vallutada Jeruusalemm ja püha maa moslemitelt tagasi.

Viienda ristisõja kuulutas välja paavst Honorius III, ristisõdalaste vägesid hakkasid juhtima Austria hertsog Leopold VI ja Ungari kuningas András II. Kristlased olid aru saanud, et püha maad otse tagasi vallutada ei saa. Otsustati, et selleks tuleb kõigepealt purustada riik, mille valdusse need alad kuulusid Ajiubiidide dünastia Egiptuses. 

1218. aasta liitus sõjaga sakslaste armee ja hollandi-flaami-friisi segaarmee, mida juhtis Hollandi krahv Willem I. 1218. aasta kevadel saabusid Akkosse sakslaste laevad ning laevastik seilas koos kuningas Jean I-ga Niiluse suudmesse, kus piirati Damietta linna. 
Esialgu rünnati Damietta linna Egiptuses. Ristisõdijad olid liidus Seldžukkidega Anatooliast, kes ründasid samal ajal Ajiubiide Süürias, nii ei pidanud ristisõdijad võitlema kahel rindel. 

Pealetung sujus aeglaselt, augustis 1218 suri Egiptuse sultan al-Adil, võimule tuli tema poeg al-Kamil. 1218. aasta sügisel saabus Euroopast legaat Pelagio Galvani koos abivägedega. Talvel said ristisõdijad kannatada haiguspuhangutest ja üleujutustest, 1219. aastal saabus Franciscus Assisist, kes hakkas pidama läbirääkimisi vaherahu saavutamiseks. Ühisele keelele ei jõutud, kuigi Aijubiidid pakkusid kristlastele Jeruusalemma ja suurt osa kunagisest kuningriigist.

Novembris 1219 andsid Damietta kaitsjad lõpuks näljahäda pärast alla. Al-Kamil ise põgenes lähedalasuvasse Al-Man?ūrahi linnusesse. Ristisõdijad tegid Damiettast oma baasi, ristisõdijad jäid Damiettasse aastateks 1219–1220, oodates Saksa-Rooma keiser Fridrich II saabumist. Jean I pidi naasma Akkosse, et kaitsta kuningriigi alasid al-Muzzami eest, kes kasutas võimalust ründamiseks.

Seejärel tungisid ristisõdijad 1221. aasta juulis edasi lõunasse Kairo suunas, kuid al-Kamili tekitatud Niiluse üleujutus jättis nad lõksu. Esialgu tundus sõjakäik olevat edukas, moslemite väed olid paanikas ega suutnud organiseerida korralikku kaitset. Ainsad, kes suutsid võitlusvõime säilitada, olid Türgist pärit orisõdurid mamelukid. Nad peatasid ristisõdijate varustamise toiduga ning panid nad taganema. Egiptuse sultani Al-Kamili öises rünnakus sultani väed võitsid ristisõdijaid Niiluse ääres lihtsa vaevaga ja vallutasid Damietta tagasi. Friedrich II ei jõudnudki lõpuks Euroopast tulema hakata. 

Ristisõdijad ja al-Kamil sõlmisid kaheksa-aastase rahulepingu, enamik vangistatud ristisõdijatest müüdi orjadeks. 

## Vaata ka
*Põhjala ristisõjad, Liivi ristisõda
Sent

**Sent** on rahaühik, mille väärtus on 1/100 käibivast põhiühikust.

Näiteks jaguneb üks euro sajaks eurosendiks. Kui Eestis oli käibel Eesti kroon, siis jagunes üks kroon samuti sentideks.

Sendid on käibel paljudes riikides. Ameerika Ühendriigid on neist üks tuntumaid (1 USA dollar on 100 senti (*cent*)).
Tundeelu tuimenemine

**Tundeelu tuimenemine** on emotsionaalse reaktiivsuse häire – inimene ei reageeri tundeliselt piisavalt intensiivselt välismõjuritele. See väljendub ükskõiksuses nii enese kui ka ümbritseva suhtes. Inimene ei pööra enam endale ja teistele tähelepanu. Näiteks:
* ema ei huvita tema haige lapse käekäik; 
* inimest ei huvita enam tema enda tulevik.

Teoreetiliselt on võimalik, et inimene sureb nälga, kuna toidupuudus ei tekita temas emotsionaalset reaktsiooni.
Tundeelu tuimenemine esineb sageli skisofreenia korral.

Eristatakse kahte tundeelu tuimenemise intensiivsuse taset:
#hüpopaatia – mõningane tundeelu tuimenemine;
#apaatia – täielik tundeelu tuimenemine.
Kahekümne viie sendine münt

**25-sendine** oli esimene münt, mis pärast 1928. aasta rahareformi kasutusele võeti.

__TOC__

Leping nende müntide valmistamiseks sõlmiti Riigikassa ja Riigi Trükikoja vahel 18. juulil 1928, käibele jõudsid esimesed mündid 1. septembril 1928. Seoses 25-sendise nominaali mittesobimisega rahasüsteemi lõpetati nende müntide kehtivus 15. oktoobril 1936.

Palju poleemikat tekitasid mündi esiküljel suure riigivapi all olevad Riigi Trükikoja juhataja Theodor Kääriku initsiaalid "TK". Ajakirjandus pani seda eneseupitamist väga pahaks ning edaspidi ühelgi Eesti mündil kellegi initsiaale ei ole olnud.

## Kujundus
Münt on halli värvi ning kaalub 8,5 grammi, läbimõõt on 2,75 sentimeetrit ning selle serv on rihveldatud (148 "hammast"). Mündi kujundaja on Georg Westenberg ning lähtutud on 1926. aasta markvääringus müntide kujundusest.

### Avers
Mündi esiküljel on Eesti Vabariigi suur riigivapp, mille all Theodor Kääriku initsiaalid "TK".

### Revers
Mündi tagaküljel on legend "EESTI VABARIIK", nimiväärtus "25 senti" ja vermimise aasta "1928".

## Vaata ka
* Eesti Vabariigi meenemündid
* Eesti kroon
Halle Berry

**Halle Maria Berry **(sündinud 14. augustil 1966 Clevelandis Ohios) on filmiauhinna Oscar pälvinud USA filminäitleja. 

Tema tuntumaid filmirolle võib näha filmides "Koletise ball", "X-mehed", "Agent 007: Surra veel üks päev", "Gootika" ja "Kassnaine".

## Välislingid

* Halle Berry koduleht
* 
* Lisainfo filmiveeb.ee-st
Yale'i Ülikool

**Yale'i Ülikool** (inglise keeles *Yale University*) on vanuselt kolmas kõrgkool Ameerika Ühendriikides. Tegu on laiapõhjalist haridust andva eraülikooliga.

Umbes 45% Yale'i lõpetajatest omandab hariduse humanitaarteaduste või kunsti, umbes 35% sotsiaalteaduste ning 20% loodus- ja tehnikateaduste alal. Rahvusvaheliselt on laialdase tuntuse saavutanud Yale'i ülikooli õigusteaduskond. Tuntud on ka ülikooli juures tegutsev näitekunstikool, mille on lõpetanud mitmed mainekad näitlejad, lavastajad ja stsenaristid.

Ülikoolis on umbes 11 400 üliõpilast, akadeemilise personali arv on ületanud 3300 inimese piiri. Yale'i ülikooli president on alates 2013. aastast Peter Salovey. Tema eelkäija aastatel 1993–2013 oli majandusteadlane Rick Levin.

Yale'i ülikooli kirjastus annab välja selliseid mainekaid teadusajakirju nagu American Scientist, Library Gazette ja Yale Review.

## Ajalugu

Yale'i ülikool asutati 1701. aastal kolleegiumina (Collegiate School) Connecticuti osariigis. Uksed avati Killingworthis esimese rektori Abraham Piersoni kodus. Hiljem koliti Saybrooki ning siis Wethersfieldi, kuni 1718. aastal koliti õppeasutus New Havenisse, kus tegutseb tänini. Aastatel 1718–1887 kandis kool Yale'i kolledži nime. 1861. aastal sai Yale'ist esimene kõrgkool Ameerika Ühendriikides, mis hakkas välja andma doktorikraadi. Esimene naine sai ülikoolist teaduskraadi 1892. aastal.

## Tuntud vilistlasi

Kõik aastatel 1989–2009 valitsenud Ameerika Ühendriikide presidendid olid Yale'i ülikooli vilistlased. Varasematest USA presidentidest on Yale'i lõpetanud William Howard Taft ja Gerald Ford.

## Viited

## Välislingid
* Koduleht
Boys Don't Cry

**Boys Don't Cry** on mitme teose pealkiri:

*"Boys Don't Cry" on 1999. aastal valminud USA film, kus peaosi mängisid Hilary Swank ja Chloë Sevigny;
*"Boys Don't Cry" on ansambli The Cure album aastast 1980;
*"Boys Don't Cry" on ansambli The Cure laul aastast 1979.
Walt Disney

**Walter Elias Disney** (5. detsember 1901 Chicago – 15. detsember 1966 Burbank) oli USA filmirežissöör ja -produtsent, multifilmide looja ning metseen. Walt Disney oli ka populaarne seltskonnategelane ja lõbustusparkide looja. Tema nimel on nii võidetud Oscarite arvu (26) kui ka Oscarile nomineerimise kordade (59) rekord. Ta on pälvinud ka 7 Emmy auhinda. 

Disneyt peetakse 20. sajandi üheks tähtsamaks meelelahutusäri arendajaks. Koos oma venna Roy O. Disneyga rajas ta Hollywoodis Walt Disney Company. Selle kontserni iga-aastane sissetulek on umbes 30 miljardit USA dollarit. 

Disney ja tema töötajad on loonud arvukalt maailmakuulsaid multifilmitegelasi, näiteks 1928. aastal Miki Hiire ja 1934. aastal Piilupart Donaldi. 

1955. aastal rajas ta Californiasse suure lõbustuspargi Disneyland. Hiljem loodi sarnased pargid ka muu hulgas Prantsusmaal, Jaapanis ja Hiinas.

Walt Disney suri 15. detsembril 1966 kopsuvähki. Viis aastat hiljem avati Walt Disney üks unistuste projekte Disneyworld Florida osariigis Orlandos.

## Filmid
### Animafilme
*1937 "Lumivalgeke ja seitse pöialpoissi"
*1939 "Pinocchio"
*1950 "Tuhkatriinu"
*1942 "Bambi"
*1946 "Tehkem muusikat"
*1949 "Ichabodi ja hr Konna seiklused"
*1951 "Alice imedemaal"
*1953 "Peeter Paan"
*1955 "Leedi ja Lontu"
*1961 "101 dalmaatslast"
*1963 "Mõõk kivis"
*1964 "Mary Poppins"

## Dokumentaalfilme
*"Kõrb elab"
*"Preeria ime"
*"Walt before Mickey"

## Vaata ka
* Disney joonisfilmide loend
Nurg

**Nurg** (*Blicca bjoerkna*) on karpkalalaste sugukonda kuuluv kalaliik. 

Nuru rahvapärane nimetus on *rõks*.

Nurg sarnaneb väliselt latikaga. Neid saab eristada silmade järgi, mis nurul on suhteliselt suuremad, ning erinevalt latikast võib osa rinna- ja kõhuuimi olla punakat tooni. Nurg on latikast väiksem, olles tavaliselt 20–25 cm pikk, maksimaalselt 40–50 cm.

Nurgu leidub aeglase vooluga jõgedes, järvedes ja riimveelises rannikumeres. Tavaliselt on nurud kogunenud parvedesse ning liiguvad veekogu põhjakihtides, eelistades seejuures taimestikuvööndit. Nurud moodustavad ka segaparvi teiste kalaliikidega.

Eestis elutseb nurg rannikumeres, Peipsi järves, Narva veehoidlas ja väiksemates järvedes.

Kudemisperiood on maist juuli alguseni, 17–19 °C veetemperatuuri juures.

## Vaata ka
*Eesti kalade süstemaatiline nimestik

## Viited

## Välislingid
* 

*Nurg Tartu Ülikooli Loodusteadusliku veebipõhises õpikeskkonnas
Luts

**Luts** (*Lota lota*) on lutslaste (*Lotidae*) sugukonda (traditsiooniliselt käsitletud tursaliste (*Gadiformes*) sugukonnas) kuuluv röövkala.

Luts on ainuke tursaliste seltsi kuuluv liik, kes elab ka magevees. Ta kasvab harilikult 50–80&nbsp;cm pikkuseks, suurimad isendid on olnud kuni 100&nbsp;cm ja 24&nbsp;kg rasked. Lutsul on ümar keha, mis tahapoole ulatudes muutub saledamaks, kaks seljauime, milles tagumine on peaaegu poole keha pikkune, peaaegu sama pikk on ka pärakuuim. Pea on lame ja laia suuga, millel on üks allapoole sunnatud poise.

Luts on külmalembene ja öise eluviisiga röövkala, juba 15–16&nbsp;°C juures jääb "suveunne" ja ei toitu. Toitumisel on kõige olulisem haistmismeel. Kudemisperiood on talvel.

Luts elutseb suuremates ja sügavamates jõgedes ja järvedes. Levinud Euroopas, Siberis ja Põhja-Ameerikas alates 40°N laiuskraadist põhja pool.

Eestis on luts laialdaselt levinud enam-vähem kõigis merega ühenduses olevates suuremates vooluveekogudes, samuti sisemaa järvedes ja jõgedes.

## Vaata ka
*Lutsumänd
*Eesti kalade süstemaatiline nimestik

## Välislingid

* 

*Luts TÜ Loodusteadusliku veebipõhises õpikeskkonnas
Poisid ei nuta

**"Poisid ei nuta"** (originaalpealkiri "Boys Don't Cry") on Oscariga pärjatud 1999. aasta draamafilm, mis põhineb tõestisündinud lool ühest noorest transsoolisest, kelle tema sõbrad vägistasid ja tapsid, kui tuli ilmsiks, et tal on naise suguelundid.

## Süžee
Tüdrukuna sündinud Teena Brandon (Hilary Swank) on end alati tundnud poisina, ning et oma edasine elu poisina veeta, kolib ta Nebraska osariigis asuvast Lincolni linnast 75 miili kaugusel asuvasse väikelinna Falls Citysse ja muudab oma nime Brandon Teenaks. Karismaatiline, heasüdamlik ja lahke poiss saab väikelinnas kiiresti kõigi lemmikuks ning ta armub isegi kohalikku tüdrukusse Lanasse (Chloë Sevigny). Ei lähe kaua aega, kui Lana endine poiss-sõber armukadedusest Brandonit jälgima hakkab ning kahtlustab, et too ei pruugigi olla see, kellena ta ennast on esitlenud.

## Auhinnad
**[[Oscar]]**
*2000 Parim naisnäitleja – Hilary Swank

**[[Kuldgloobus]]**
*2000 Parim naisnäitleja (draama) – Hilary Swank

**[[Satellite Awards]]**
*2000 Parim naisnäitleja (draama) – Hilary Swank 
*2000 Parim naiskõrvalosatäitja (draama) – Chloë Sevigny

## Välislingid
*
*Koduleht
*Court TV Crime Library Artikkel teemal Teena Brandon
Martin Sheen

**Martin Sheen** (sündinud **Ramón Gerardo Antonio Estévez**; 3. augustil 1940 Daytonis  Ohios) on Emmy auhinnaga pärjatud  USA filminäitleja. 

Tema tuntuimaks rolliks on president Josiah Bartleti osatäitmine aastatel 1999–2006 toodetud USA telesarjas "Presidendi meeskond" ja kapten Willardi roll 1979. aasta filmis "Apocalypse Now"

Ka Martin Sheeni pojad Emilio Estévez, Ramón Estévez ja Charlie Sheen (õieti Carlos Irwin Estévez) ning tütar Renée Estévez on filminäitlejad.

## Auhinnad
**[[Emmy]]**
*1994: Parim draamasarja meesnäitleja: "Murphy Brown"

**[[Kuldgloobus]]**
*2001 Parim draamasarja meesnäitleja: "Presidendi meeskond" 

## Välislingid

* 
* Triin Tael. Martin Sheen: "Olin märatsev hull, kes oma pojale kallale läks!" Õhtuleht, 27. jaanuar 2009
Kapadookia

**Kapadookia** oli vanaaja maakond ja riik Väike-Aasia idaosas.

2. aastatuhandel eKr oli piirkond Hetiidi riigi tuumik. 6. sajandil eKr langes Ahhemeniidide Pärsia võimu alla.

Aleksander Suure (356 eKr–323 eKr) loodud maailmariigi lagunedes Diadohhide sõdades oli Kapadookia Seleukiidide riigi valduses. 

3. sajandil eKr iseseisvus Kapadookia mõneks ajaks, kuid langes siis Rooma riigi mõjuvõimu alla ja 17. aastal muudeti Rooma riigi Kapadookia provintsiks.


Fail:Heinrich Kiepert. Asia citerior.Cappadocia.jpg|Kapadookia 2. sajandil eKr
Fail:Roman Empire - Cappadocia (125 AD).svg|Rooma keisririigi provintsid 125. aastal


## Vaata ka
*Kapadookia Ülikool
Allison Janney

**Allison Brooks Janney** (sündinud 19. novembril 1959 Ohio osariigis Daytonis) on Emmy auhinnaga pärjatud USA filminäitleja. 

Tema tuntuim roll on C.J. Creggi osatäitmine aastatel 1999–2006 toodetud USA telesarjas "Presidendi meeskond".

## Osaline filmograafia
### Filmirollid

### Seriaalirollid
*"The Guiding Light" (Ginger, 1993–1995)
*"Seaduse nimel" (Ann Madsen, 2 jagu, 1992–1994)
*"Frasier" (Phyllis, 2 jagu, 2001–2002)
*"Weeds" (Ms. Greenstein, 1 jagu, 2005)
*"Presidendi meeskond" (Claudia Jean 'C.J.' Cregg, 151 jagu, 1999–2006)
*"Two and a Half Men" (Beverly, 1 jagu, 2007)
*"Mom" (Bonnie Plunkett, 2013-2021)

## Auhinnad
**[[Emmy auhinnad]]**
*2000 Parim draamasarja naiskõrvalosatäitja: "Presidendi meeskond"
*2001 Parim draamasarja naiskõrvalosatäitja: "Presidendi meeskond"
*2002 Parim draamasarja naisnäitleja: "Presidendi meeskond"
*2004 Parim draamasarja naisnäitleja: "Presidendi meeskond"

## Välislingid

*
Fritjof Capra

**Fritjof Capra** (sündinud 1. veebruaril 1939 Viinis) on austria päritolu USA füüsik ja teaduskirjanik. Ta on kõige enam tuntud oma avalikkusele suunatud füüsikat ja metafüüsikat ühendada üritavate raamatute poolest.

Viinis sündinud Capra sai 1966. aastal Viini ülikoolist doktorikraadi teoreetilise füüsika alal. Tema teadustööd on osakeste füüsika ja süsteemiteooria alal, kuid ta on suurema osa tähelepanu pälvinud oma populaarteaduslike teostega (tuntuim "Tao of Physics"), milles väidab, et füüsika ja metafüüsika viivad samadele järeldustele. Capra seisukohtadele pole teadusüldsus tähelepanu pööranud, kuna need pole falsifitseeritavad.

Capra on nii budist kui ka katoliiklane.
Lars Chemnitz

**Lars Chemnitz** (26. oktoober 1925 – 18. november 2006) oli Gröönimaa poliitik. 

Ta oli liberaalse erakonna Atassut esimene esimees.
Bitüünia

**Bitüünia** oli vanaaja maakond ja riik Väike-Aasia loodeosas. Nime sai see Traakiast umbes 7. sajandil eKr neile aladele rännanud hõimu, bitüünide järgi. 

Aastal 297 eKr Diadohhide sõdade käigus Bitüünia iseseisvus ja tema pealinnaks sai Nikomedeia. Viimase kuninga, Nikomedes IV testamendi alusel muutus Bitüünia 74 eKr Rooma provintsiks. 

Bitüünia piirnes Müüsiaga kagus, Paflagooniaga kirdes ja Früügiaga kagus. 7. sajandil sai Bitüüniast Bütsantsi Opsikioni teema. 

13. sajandil sai sellest Seldžuki impeeriumi piiriala, 1330ndatel vallutas selle Osmanite riik.
Manny Mori

**Manny Mori** (õieti **Emanuel Mori**; sündinud 25. detsembril 1948) on Mikroneesia Liiduriikide poliitik.

Ta valiti Mikroneesia presidendiks 11. mail 2007 ja  uueks ametiajaks 11. mail 2011.

11. mail 2015 valiti tema järglaseks presidendiametis Peter M. Christian.

## Välislingid
* Office of the President
CD (täpsustus)

**cd** on
*mõõtühiku kandela tähis
* (inglise keeles "change directory") jooksva kataloogi vahetamise käsk UNIX-ilaadsetes operatsionisüsteemides ja DOS-is
* (inglise keeles *Conservation Dependent*) kaitsest sõltuvad on IUCNi punase nimestiku alamkategooria.

**Cd** on
*kaadmiumi keemiline tähis

**CD** on
*Rooma numbritega kirjutatud arv 400
*CD – rakkude pinnatunnuste klassifitseerimissüsteem
*CD ehk *compact disc*
*CD-ROM on "Kollases raamatus" kirjeldatud standardi kohaselt valmistatud CD-plaat
**corps diplomatique* ehk diplomaatiline korpus
**creative director* ehk loovjuht
*Kongo Demokraatliku Vabariigi ISO 3166 alpha 2 riigikood
**.cd on Kongo Demokraatliku Vabariigi internetidomeen
***CD** (nime järel) Jamaical tähendab Commander of the Order of Distinction
Harjakas

**Harjakas** on eesti murdesõna, mis võib tähendada:
*kala harjust (*Thymallus thymallus*);
*rändkaupmeest harjuskit
Pisiidia

**Pisiidia** oli vanaaja paikkond ja geograafiliselt eraldatud suhteliselt mägine piirkond Väike-Aasias Lüükia, Kaaria, Lüüdia, Früügia ja Pamfüülia vahel. 

Esimesed teated Pisiidialastest pärinevad ajajärgust 14. sajand eKr ning on pärit Hetiitidelt. 

On teada, et Pisiidia oli suhteliselt iseseisev piirkond nii Hetiitide, Pärsia kui ka Lüüdia mõjuvõimu perioodidel jõudes olla ka Aleksander Suure, Seleukiidide riigi, Pergamoni, Galaatia, Kapadookia ning lõpuks alates 102. aastast eKr ka Rooma alluvuses.
Caracalla termid

**Caracalla termid** olid Vana-Rooma avalikud saunad ehk termid. Termid ehitati Roomas aastail 212–216 keiser Caracalla valitsusajal.

Need olid ette nähtud pesemiseks, ujumiseks ja üldisemalt kehaliseks treeninguks ning puhkamiseks. 

Kogu kavatis oli paigutatud umbes 12 hektari suurusele ruudukujulisele maa-alale. Pargi keskel asus peahoone, mida ümbritsesid kahekorruselised hooned. Peahoones olid külm, soe ja kuum saun. Kolmest küljest ümbritses peahoonet lilleaed, neljandal, kõige kaugemal küljel asus staadion. Kõrvalhoones olid suured ujumisbasseinid purskkaevudega. Kahte korpusse olid paigutatud raamatukogu ja muusikatoad. Termid mahutasid korraga kuni 1600 inimest. 

Nende ülesanne oli aga hoopis laiem kui tänapäeva saunal. Peale mitmesuguste pesemis-, massaaži- ja higistamisruumide ning basseinide olid seal saalid, kus võis kohtuda tuttavatega, jalutada, vestelda ning isegi koosolekuid pidada. Et oma rahututele alamatele meeldida, püüdsid keisrid üksteise võidu terme ehitada. 

Termide sisekujunduseks ja viimistlemiseks kasutati kõige kallimaid materjale.

## Vaata ka
*Diocletianuse termid
Doug Savant

**Douglas Peter Savant** (sündinud 21. juunil 1964 Burbankis Californias) on USA filminäitleja. 

Aastatel 1992–1997 kehastas ta teleseriaalis "Melrose Place" dr Matt Fieldingut; see oli üks esimesi avalikult homoseksuaalseid tegelasi televisioonis. Hiljem tegi Savant külalisrolle telesarjades "Profiler", "Firefly", "JAG", "Nip/Tuck", "CSI kriminalistid" ja "24". Aastatel 2004–2012 kehastas ta Tom Scavot USA komöödiasarjas "Meeleheitel koduperenaised".

## Eraelu
Savant on abielus oma "Melrose Place'i" kaasnäitleja Laura Leightoniga, kellega tal on kaks last. Kaks last on tal ka eelmisest abielust.

## Välislingid
*
Kristin Davis

**Kristin Landen Davis** (sündinud 23. veebruaril 1965 Boulderis Colorados) on Kuldgloobusele ja Emmy auhinnale kandideerinud USA näitleja. 

Tema tuntumad rollid on Charlotte York komöödiasarjas "Seks ja linn" (1998–2004) ning Brooke Armstrongi telesarjas "Melrose Place" (1995–1996). Samuti mängis ta filmides "Seks ja linn" ja "Seks ja linn 2".

## Osaline filmograafia
### Filmirollid

### Telerollid

## Välislingid
*
* Barnes and Noble biography
Et tu, Brute?

**"Et tu, Brute?"** (eesti keeles **"Ka sina, Brutus?"**) on legendi järgi Julius Caesari veidi enne tema mõrvamist öeldud repliik oma heale sõbrale Marcus Junius Brutusele, kes reetis Caesari.

Selline sõnastus on saanud tuntuks William Shakespeare'i näidendist "Julius Caesar", kus see on ainuke ladinakeelne fraas.